ผมอายุ18ปีเกิดอุบัติเหตุกะดูกหน้าแข้งหักครับได้ทำการผ่าใส่เหล็กตอนนี้ผ่านมา6เดือนพอดีครับกะดูกพึ่งสมานติดกันคุณให้ลงน้ำหนักได้ปกติครับขาเท่ากันไม่ลีบแต่เวลาผมเดินขาข้างที่หักมันกะดกข้อเท้าไม่สุดเวลาเดินเลยขากะเผลกไปโรงเรียนก็ลำบาก พอจะมีวิธีแก้ไหมครับ
สวัสดีค่ะ ภาวะข้อเท้าตกหรือกระดกไม่ได้คือภาวะที่ร่างกายผิดปกติชนิดหนึ่ง อาจเกิดจากโรคบางอย่าง ส่งผลให้เส้นประสาทที่มาเลี้ยงบริเวณเท้าผิดปกติไปจากเดิม ทำให้กระดกเท้าไม่ขึ้นสาเหตุมักเกิดจากเส้นประสาทที่ชื่อว่าพีโรเนียลซึ่งอยู่บริเวณหัวเข่าด้านนอกถูกกดทับ ทำให้เส้นประสาทได้รับความเสียหาย ซึ่งอาจเกิดตามหลังกรณีกระดูกบริเวณหน้าแข้งหักได้ เพราะเป็นตำแหน่งที่ใกล้เคียงกัน สาเหตุอื่นๆเช่นเส้นประสาทที่หลังถูกกระดูกกดทับ หรืออาการจากสมองหรือไขสันหลังในกรณีนี้น่าจะเกี่ยวกับอุบัติเหตุที่เป็นนำมาก่อนการดูแลตัวเองเบื้องต้น เน้นการทำกายภาพบำบัดโดยควรยืดเหยียดเอ็นร้อยหวายยืดเหยียดกล้ามเนื้อน่อง และออกกำลังกายเกร็งกล้ามเนื้อด้านหน้า และควรหลีกเลี่ยงการนั่งท่าเดิมเป็นเวลานานป้องกันการกดทับ หากนั่งคุกเข่าหรือนั่งท่าขัดสมาธิ ไม่ควรนานเกิน 2 ชั่วโมง หากรู้สึกชาควรเปลี่ยนอิริยาบถทันทีหากปฏิบัติตามคำแนะนำข้างต้นแล้วยังไม่ดีขึ้น ข้อเท้ายังกระดกไม่ได้ หรือปวดและชาบริเวณขามากขึ้น ควรปรึกษาศัลยแพทย์โรคกระดูกและข้อ